In en om die huis: Vetkoek met hoendermayonnaise
Vetkoek met hoendermayonnaise
Vetkoek met hoendermayonnaise (Huisgenoot) vetkoek-hoender Genoeg vir 4-6 mense Bereiding: sowat 25 minute... Staantyd: sowat 1 uur Baktyd: 40 minute
HOENDERMAYONNAISE 30 g botter 4 ontbeende hoenderborsies sout en gemaalde swartpeper sap en skil van 1 suurlemoen 150-200 ml mayonnaise 1 klein ui, fyn gekap 2 groot agurkies, fyn gekap 60 ml vars pietersielie, gekap VETKOEK 1 kg bereide brooddeeg olie vir diepbraai
HOENDERMAYONNAISE Verhit die botter in ’n pan en braai die hoenderborsies tot gaar. Geur met sout, peper, sap en suurlemoenskil. Laat die hoender heeltemal afkoel en sny in klein stukkies. Meng dit met die mayonnaise, ui, agurkies en pietersielie en hou eenkant.
VETKOEK Laat die deeg sowat 20-30 minute rys. Knie die deeg op ’n meelbestrooide werkoppervlak af en vorm gholfbalgrootte -deegballetjies . Laat staan op ’n warm plek en laat rys sowat 20-30 minute. Verhit intussen die kookolie in ’n diep kastrol. Druk elke deegbal plat en bak tot goudbruin. Sny elke vetkoek oop en skep van die hoender in.